́нное въ кра́ніевѣ мѣ́стѣ, дре́во су́щагѡ живота̀, на не́мже содѣ́ла сп҃се́ніе превѣ́чный цр҃ь посредѣ̀ землѝ, возноси́мо дне́сь, ѡсщ҃а́етъ мі́ра концы̀, и ѡбновля́ется воскрс̑нія до́мъ: ра́дуются а́гг҃ли на нб҃сѝ, и веселя́тся человѣ́цы на землѝ, дв҃дски вопію́ще, и глаго́люще: возноси́те гдс̑а бг҃а на́шегѡ, и поклоня́йтеся подно́жію нѡ́гу єгѡ̀, я́кѡ ст҃о є́сть: подая́й мі́ру ве́лію млс̑ть